runetrust/blame-folketinget-dk huggingface dataset:
Bertel Haarder (V), 2011-04-01:
Jeg vil ikke bidrage til den slinger og den tvivl om fremtiden, som det kunne føre til, og især vil jeg ikke bidrage til, at regionsmedlemmerne derved kunne fristes til at fralægge sig ansvaret, fordi staten nu er i gang med at overtage det. Min pointe er, at det er en rent politisk beslutning, om man mener, at ansvaret for hospitalerne skal forankres centralt eller regionalt, og den beslutning er regeringen altså ikke klar til at tage endnu, og derfor synes vi ikke, at det er klogt at starte sådan en analyse.
Anne Grete Holmsgaard (SF), 2007-04-19:
Så vil jeg også sige, at WTO-forhandlingernes sjette ministermøde, der var i Hongkong sidste år, jo også viste, at EU stort set ikke har nogen bevægelsesfrihed, når det kommer til stykket, i forhandlingerne om at gøre Doharunden til det, den egentlig skulle være, nemlig en egentlig udviklingsrunde, og det er et stort problem.
Jann Sjursen (KRF), 2002-10-03:
Vi er enige i den store bekymring, der er fra flere partiers side i forhold til den strukturelle udvikling, og det, at især små sygehuse nedlægges, men vi finder det ikke seriøst, sådan vil jeg næsten sige det, igennem en afslutningsdebat som denne at forsøge at fastlægge nogle hovedprincipper gennem de vedtagelsesforslag, der er fremsat, og derfor vil Kristeligt Folkeparti altså stemme imod de af de forskellige partier fremsatte forslag.
Lea Wermelin (S), 2020-01-14:
Det er rigtigt, at det nu selvfølgelig bliver lidt generelt, og at det hurtigt bliver meget teknisk, når man går ind i forhold til de konkrete sprøjtemidler, men det er da Danmarks opgave med alle de kloge mennesker, vi har, bl.a. i Miljøstyrelsen, at sørge for, at vi baserer os på den bedst mulige viden, og det skal vi arbejde for, også i forbindelse med EU-godkendelserne.
Lars Løkke Rasmussen (V), 2002-02-06:
Jeg vil også gerne sige, at det er jo altså ikke regeringens ambition at gøre et voldsomt indhug i ventelisterne i indeværende år for så at indføre dem igen den 1. januar 2003, og derfor er der selvfølgelig også politisk vilje til at sikre det bevillingsniveau, der skal til, for at vi fortsat kan have et sundhedsvæsen i balance - også på sigt.
Christian Poll (ALT), 2019-01-24:
Jeg deler bekymringen om, om man ville kunne få revideret Euratom-programmet, sådan at man kun har de nødvendige elementer tilbage, så jeg tror egentlig, at det er mere fornuftigt at gå efter at få lukket det ned, fordi det har den her særlige, ensrettede fokus på atomkraft.
Finn Sørensen (EL), 2018-02-06:
Og man må da sige, at hvis det ikke er lykkedes at udvikle arbejdsevne i løbet af 5 år i et ressourceforløb på 5 år, burde det ikke være svært at konkludere, at så skal borgeren have ret til at vælge en varig forsørgelse på en anden og bedre ydelse.
Martin Lidegaard (RV), 2016-09-06:
Men det, vi forestiller os, er noget i retning af, at hvis nu man hæver pensionsalderen til 68 år, så vil man altså – når man rammer de 63 år, og hvis man har mistet noget af sin arbejdsevne og f.eks. kan få en lægeattest på det eller noget, der minder om det; en enkel advisering fra kommunen – til gengæld kunne undgå hele den mølle, vi har i dag, i forhold til arbejdsprøvning og hvor meget arbejdsevne man egentlig har tilbage.
Anni Matthiesen (V), 2019-01-22:
Jeg må stadig væk sige, at det jo kan være et spørgsmål om, hvordan ledelsen er de her steder, hvordan det er, man planlægger, hvad det er for et personale, man i det hele taget har ansat, og hvordan det er, man prioriterer, i forhold til om det er uddannet personale, man synes er rigtig vigtigt, eller for den sags skyld, at man i nogle kommuner siger, at der holder man af, at der både skal være medhjælpere og for den sags skyld også pædagogiske assistenter, som bliver ansat.
Jann Sjursen (KRF), 2000-04-06:
Derfor drejer debatten i dag sig ikke kun om at få gjort stillingen klar med hensyn til, hvor Danmark på den ene og Færøerne på den anden side står i forhandlingerne om Færøernes fremtidige tilknytning til Danmark og rigsfællesskabet på baggrund af det færøske landsstyres ønske om, at Færøerne oprettes som en fri og suveræn stat, og at der etableres en associeret statsforbindelse mellem Danmark og Færøerne.
Aki-Matilda Høegh-Dam (SIU), 2021-05-18:
Men jeg er fuldstændig enig i det med retfærdighed og ærlighed, og derfor vil jeg også bare gerne pointere, at der står i § 1 i Inuit Ataqatigiits ønske, at man netop som det allerførste vil arbejde for mere selvstændighed, og det håber jeg nemlig også vi er enige om af den grund.
Peter Hummelgaard (S), 2026-01-21:
Og det er jo i modsætning til, hvad hr. Lars Boje Mathiesen selv som politisk leder i Aarhus arbejdede for; han arbejdede for, at der skulle komme flere indvandrere til Danmark, ved at afskaffe 24-årsreglen, ved at afskaffe tilknytningskravet, ved at afskaffe 28-årsreglen og ved at sørge for, at man som dansk statsborger altid skulle kunne få udenlandske ægtefæller til Danmark, fordi de, som man skrev dengang, var velkomne.
Søren Pape Poulsen (KF), 2020-04-29:
Nu havde regeringen sidste gang opstillet tre scenarier, og man tog det mindste og trak lidt fra, og nu får vi sikkert nogle nye byggeklodser, og det er vi jo allerede i gang med, men der kommer jo en dag, hvor vi skal vælge, hvor langt vi tør gå, og hvor meget tillid vi har til, at danskerne overholder de restriktioner, der er.
Henning Hyllested (EL), 2017-01-25:
Ud over at man er dømt for manglende tilladelse, manglende godkendelse og registrering af bilerne til erhvervsmæssig persontransport og i det hele taget manglende erhvervskørekort, altså en hel stribe af overtrædelser af taxiloven, så følger det jo også deraf netop af taxiloven og taxibekendtgørelsen, at det jo så samtidig ikke er samkørsel, for det kan ikke ifølge taxilov og taxibekendtgørelse samtidig være samkørsel.
Kaare Dybvad (S), 2015-10-21:
Nu siger ministeren jo, og det er ikke helt betryggende for mig, at der er den samme lærerproduktion, som der er behov for i fremtiden, for hvis vi allerede mangler 4.000 lærere, og hvis de lærere i høj grad mangler i yderområderne, i nogle af de kommuner, som allerede er nævnt, hvordan kan vi så sørge for, at vi som samfund kan honorere den ambition, som ligger i folkeskoleloven fra 1958?
Keld Albrechtsen (EL), 2004-02-18:
Jeg vil sige ganske stilfærdigt til hr. Poul Andersen, at det er nok ikke ligefrem den form for tillidsskabende foranstaltninger, der lægger op til, at man danner regering sammen, men det problem må Socialdemokratiet og Det Radikale Venstre jo løse indbyrdes. Jeg vil godt bede ministeren bekræfte, at man selvfølgelig ikke begynder at lave aftaler om linjeføringen, før man er færdig med de undersøgelser, ministeren har sat i gang.
Signe Munk (SF), 2024-10-03:
Og jeg mener faktisk, at det ville være et godt fremskridt i forhold til imamerne og også i forhold til at få luget de imamer fra, som gudhjælpemig også er i det her land, og som står og taler lodret imod grundlæggende danske værdier som ligestilling, retssamfund og retsstat.
Kirsten Brosbøl (S), 2015-03-27:
Der tages så i øjeblikket på den måde afgørende skridt på EU-niveau for at begrænse ftalaterne, og derfor kan regeringen ikke støtte beslutningsforslaget om et forbud mod de fire ftalater, men jeg følger selvfølgelig udviklingen i EU nøje og presser konstant på for at sætte tempoet op.
Peder Hvelplund (EL), 2023-03-15:
Det var jo, fordi vi ved, det har enorme konsekvenser, hvis det er sådan, at man ikke har råd til at købe medicin – altså lægeordineret medicin, medicin, som er afgørende for ens behandling – og det er der borgere som ikke gør i dag, fordi de ikke har råd til det, og der er ovenikøbet også borgere, som ikke gør det til deres børn, fordi de ikke har råd til at gøre det.
Peter Skaarup (DF), 2001-10-09:
Vi kan i det store hele støtte de betragtninger, der er i Venstre og De Konservatives forslag, altså det her med, at man f.eks. med hensyn til de grove forbrydelser går fra 10 til 12 år, henholdsvis 6 til 8 år og 4 til 8 år.
Lisbeth Bech-Nielsen (SF), 2025-05-13:
Nu plejer partiet Venstre jo at sige, at det skal kunne betale sig at arbejde; her er i hvert fald et tilfælde, hvor det for nogle mennesker ikke kan betale sig at arbejde, fordi man simpelt hen kan tjene mere på at sidde og kigge på sine mursten end på at gå på arbejde.
Ole M. Nielsen (KRF), 2000-05-02:
Men det er betegnende for, hvad det er for en debat, der kører om fødevarer og ernæring i Danmark Der er masser af mennesker i Danmark, der bliver syge af noget, de putter i munden, men det er meget sjældent på grund af den kvalitetsmangel, der er fra primærlandbruget; det er på grund af alt det, der sker med det i mellemtiden, altså i industrien, i opbevaringen osv., og på grund af alle de giftstoffer, der kommer deri, og det er, fordi man indtager de forkerte mængder i forhold til hinanden.
Michael Aastrup Jensen (V), 2022-05-04:
For selvfølgelig skal det ikke være sådan, at man bare skal kunne køre med hovedet under armen eller noget andet, men det er jo altid sådan, at når du laver udrykningskørsel, så kan der jo opstå situationer, så kan der være folk, der på den modsatte side så at sige kører med hovedet under armen og hverken ser, at der er lys, eller hører, at der er sirener, og alt muligt andet, og dermed kommer de her uheldssituationer.
Erling Bonnesen (V), 2012-06-11:
Det stiller jo ligesom sagen i et lidt andet lys, for vi har jo igennem den seneste behandling af det adskillige gange hørt fødevareministeren sige, at hvis man har spørgsmål til det fra lodsejernes side eller fra anden side, skal man kontakte kommunerne, for det er dem, der kan hjælpe med at få de spørgsmål, man har, på plads.
Kim Edberg Andersen (DD), 2026-01-29:
Altså, argumentationen fra Socialdemokraterne er, at artiklerne er så løst formuleret, at dommerne kan fortolke dem, og at de fortolker forkert, men at det er et stort problem, hvis Danmarksdemokraterne så siger: Så lad os da stramme artiklerne til, så de ikke kan fortolkes.
Susanne Zimmer (ALT), 2020-01-31:
Sundhedsstyrelsen anbefaler da også, at vi fortsat denormaliserer rygning, og at man bruger tobak og nikotinholdige produkter som f.eks. røgfri tobak, e-cigaretter og andre produkter med nikotin på lige fod med rygning, og at der laves indsatser på alle planer, også f.eks. i grundskolen.
Lisbeth Bech-Nielsen (SF), 2023-05-17:
Det er med inspiration fra Bank of England, altså Englands nationalbank, som har gjort det samme, og som jeg også sagde i en kort bemærkning tidligere, er der jo mange, der mener, at det ikke kun er gjort for nogens blå eller grønne øjnes skyld, men at det er, fordi man er et land med verdens største finansielle sektor, hvor det er sådan, at hvis man ikke holdt øje med, om nogen lå inde med nogle aktiver, som lige pludselig kunne tabe værdi, så kunne det give et kæmpe stød til økonomien, altså hvis man ikke netop holdt øje med det.
Nikolaj Villumsen (EL), 2015-04-28:
Der blev sagt, at det var lige præcis de samme regler, der har været i tidligere aftaler, der har ført til, at der kunne komme sådan nogle sagsanlæg, som har skabt så stor debat, fordi man har set, at demokratiske beslutninger truffet i nationale parlamenter er blevet mødt med sagsanlæg fra selskaber, der mente, det gik ud over deres forventede indtjening, og at de dermed ville have kompensation.
Per Stig Møller (KF), 1999-12-16:
Og vil han bekræfte, at trafikminister Kaj Ikast ved den lejlighed, altså ved andenbehandlingen den 17. juni 1992, sp. 10848, sagde: »Jeg mener, at det resultat, vi er nået frem til, vil medføre, at vi bevarer havnen som en enhed, der skal drive havnevirksomhed, men herudover som noget nyt også skal foreslå planlægningen af brugen af afhændede havnearealer.
Jonas Dahl (SF), 2013-03-12:
Lad os starte med selve lovforslaget, L 156, og der vil jeg sige, at det her er et lovforslag, der, som flere også har været inde på, netop muliggør elektrificering af jernbanen Køge Nord-Næstved og Esbjerg-Lunderskov, den ene del finansieret i den – hvad skal vi sige? – store trafikkreds og den anden del finansieret i sidste års finanslov.
Margrethe Vestager (RV), 2002-11-07:
Man kan sige, at det i den sammenhæng selvfølgelig er ligegyldigt, hvem der har ejerskab til ideen, men jeg synes, det er meget vigtigt her på det sociale område netop også at bide mærke i, at de konstruktive forhandlinger, vi har haft i satspuljekredsen i årene, der er gået forud, faktisk kan medføre positivt gennembrud også på lovgivningsområdet.
Jesper Petersen (SF), 2008-02-05:
Jeg har dog noteret mig, at også Forebyggelseskommissionens udpegede formand er positivt indstillet over for forslaget her, ligesom jeg kunne nævne en stribe konservative politikere og Venstrepolitikere - jeg citerede i øvrigt hr. Preben Rudiengaard tidligere - der har sluttet op om det.
Ole Birk Olesen (LA), 2013-12-18:
Hvis man skal forstå hr. Mike Legarths parallel mellem det, at man stemmer gult til et forslag om at videreføre ejendomsvurderingen fra 2011, og det, hr. Mike Legarth sagde om en halvering af topskatten, skal det så forstås på den måde, at hvis topskatten foreslås halveret, vil De Konservative stemme gult til det, altså hverken for eller imod?
Kristian Thulesen Dahl (DF), 1999-10-27:
Altså hvorfor skal vi altid have det her taktiske spil, hvor ministeren skal prøve at pakke noget ind, så det ser ud af noget andet, altså give indtrykket af, at alting er, som det altid har været, bare lidt bedre? Der sker selvfølgelig nogle forandringer, som nogle vil betragte som en fordel, andre som en ulempe, men sig dog tingene, som de er!
Hans Christian Schmidt (V), 2001-05-31:
Jeg vil sådan set bare gerne spørge statsministeren, om statsministeren er uenig, når f.eks. ALKA, som jo er ejet af SiD og HK, går ud og melder, at de tror på, at det vil være gennembrydende, og at nu vil der komme flere af den her slags private sygeforsikringer, og at de i øvrigt er klar til at tegne dem.
Rune Lund (EL), 2021-04-23:
Den første del handler om, at udenlandske almengørende eller på anden måde almennyttige foreninger er skattepligtige af udbytter modtaget af danske selskaber, mens tilsvarende danske foreninger kun er skattepligtige heraf, såfremt de modtages som led i eventuel erhvervsmæssig virksomhed, og her sker der en ændring, sådan at de danske foreninger fremadrettet også bliver beskattet, også selv om det ikke kun er erhvervsmæssig virksomhed.
Lykke Friis (V), 2010-02-10:
Hvis EU forøger reduktionsmålet til 30 pct., vil det efterfølgende skulle besluttes, hvor stor en del af den ekstra reduktion der skal realiseres i henholdsvis ETS ved reduktion i mængden af kvoter og ikke-ETS ved fastsættelsen af forøgede reduktionsmål til medlemslandene.
Per Stig Møller (KF), 2002-02-19:
Hans tal er i øvrigt lavt i forhold til en masse andre beregninger for, hvad frihandel vil give, som jeg har set. Derfor satser regeringen kraftigt på WTO-forhandlingerne på Johannesburgtopmødet for at få indskærpet frihandelen som vejen til, at man kan producere sig ud af verdensfattigdommen.
Lene Espersen (KF), 2001-05-17:
Men det, man skal huske på, er, at EU-samarbejdet er et samarbejde mellem selvstændige nationer, og i den forstand må man altså også acceptere, at der er kompromisser, som man må indgå, og at respekten for den enkelte nationalstat sættes meget, meget højt. Derfor kan man sige, at på nogle områder nåede man ikke
Pia Gjellerup (S), 1999-01-20:
Jeg vil tværtimod tage den alvorligt og drøfte den ud fra de præmisser, jeg nævnte i min første besvarelse, hvor vi vil lægge megen vægt på, at sikkerhedsbestemmelser, herunder sprogbestemmelser, bliver noget, der får afgørende betydning, på trods af at der på nogle områder vil være kollisioner med arbejdskraftens fri bevægelighed.
Julie Rademacher (S), 2009-03-24:
Jeg kunne godt tænke mig at vide, hvorfor man så i andre parlamenter netop har et ligestillingsudvalg for at kunne koordinere det her, og om det ikke var noget, som fru Inger Støjberg måske rent faktisk kunne overveje som en dagsorden, der var værd at prioritere og også nedsætte et udvalg her.
Per Ørum Jørgensen (KD), 2011-02-24:
Jeg synes egentlig også, at hvis vi ser tilbage på de seneste 10 år, har der været en enorm udvikling, ikke mindst blandt unge indvandrerkvinder, som netop kommer ud og får en uddannelse, også videregående uddannelser, og dermed også mulighed for at skabe deres eget liv.
Mette Frederiksen (S), 2016-02-09:
Jeg tror, vi lige skal blive lidt ved den bevægelse, for jeg forstår sådan set godt, at statsministeren rækker hånden ud til arbejdsmarkedets parter og beder om hjælp, og vi må jo også forstå, at regeringen i regeringens Koordinationsudvalg endnu ikke har kunnet opnå enighed om, hvordan man sikrer en ordentlig integration.
Line Barfod (EL), 2009-02-17:
Det mener jeg er rigtig vigtigt at man lærer at man har et ansvar for, altså at det ikke er uden konsekvenser, når man foretager den slags handlinger, ligesom man har ansvaret, hvis man stjæler fra nogen; det skal man stilles til ansvar for og forstå betyder noget for nogle andre.
Ole Vagn Christensen (S), 2009-04-28:
Ja, det var sådan set, at der var for meget vildledning, der var for meget plattenslageri, der var for mange overtrædelser, når det drejede sig om skat, afgifter, fødevarer, arbejdsmiljø og brandsikkerhed, og det, vi nåede frem til, var en sikring af, at man fik hele området dækket ind.
Margrethe Vestager (RV), 2006-05-04:
Det, der er pointen, er jo ikke, om regeringen skal være en lille bitte bitte smule liberal i sin forbudslovgivning, men om den virkelig skal være liberal, forstået på den måde at den lader de mennesker, som bærer ansvaret og har den pædagogiske indsigt, vurdere, hvordan man på den bedste måde giver elever og studerende adgang til at vise, hvad de kan.
Peter Skaarup (DF), 2014-01-31:
Politiets arbejdsmetoder går jo ud på, at man, hvis der f.eks. er tale om et seksuelt overgreb mod et lille barn, så, for ret hurtigt at kunne finde gerningsmanden, optager en hel mængde dna-prøver hos nogle af dem, man tror har været på det pågældende sted på det pågældende tidspunkt.
Peder Hvelplund (EL), 2022-05-10:
Det er et spørgsmål, om vi står uden for fællesskabet ved at støtte i forhold til sanktioner og ved at bidrage med nødhjælp og civil genopbygning – ting, som vi bidrager til, og som Enhedslisten er med til at bidrage til, og som overhovedet ikke har noget med forsvarsforbeholdet at gøre.
Anne Baastrup (SF), 2004-01-29:
Jeg vil ikke sige, at de beslutninger, der blev truffet med hensyn til miljølovgivning, og jeg ved ikke hvad, blev truffet, fordi der var et udefrakommende pres, det var bare, fordi det var smart, det var en moderne måde at tænke på, at ministeren ikke skulle have så mange enkeltsager at forholde sig til. Så er det, jeg ikke forstår, hvorfor hr. Helge Adam Møller ikke kan se, at der her er et område, hvor vi mangler at gennemanalysere det, så jeg synes ligesom, at hr. Helge Adam Møllers argumentation halter lidt der.
Peder Hvelplund (EL), 2025-04-10:
Man siger, at det godt kan bruges af voldsudøveren som et magtgreb, men alligevel er det den voldsudsatte, som pålægges et dokumentationskrav for at forhindre voldsudøveren i at bruge den kølle, det er at sige, at opholdsgrundlaget kan mistes.
Kim Christiansen (DF), 2010-02-03:
Det er jo det, der bekymrer mig lidt, og min bekymring går naturligvis på, om en uansvarlig ledelse i sidste ende gør, at regningen for det her skibsbyggeri til 85 mio. kr. – jeg kender slet ikke slutregningen på det her, jeg ved ikke, hvad det reelt samlet set har kostet – lander hos skatteyderne.
Søren Egge Rasmussen (EL), 2020-11-19:
Det er jo sådan set bare fakta, at der blev lavet en nedskæring, som vi så ikke har fået oprettet endnu, og det tager vi selvfølgelig med til finanslovsforhandlingerne, og vi har som krav, at det skal op på 30 mio. kr. igen, plus at der skal noget ekstra til innovation og der skal noget ekstra til de offentlige køkkener.
Tommy Dinesen (SF), 1997-12-16:
Jeg har selv i den kommunale valgkamp været lidt inde på, hvorledes man kunne tænke sig, at udlicitering kunne finde sted på nogle af banerne, hvis man gik sammen med erhvervslivet, trafikselskaberne, kommunerne i en bestemt egn, hvor en strækning bliver udliciteret, og det er svært at sige, om man kan få det til at hænge sammen. Én ting synes jeg bl.a. er svært med hensyn til udlicitering, som ikke står i lovforslaget.
Tina Nedergaard (V), 2010-04-08:
Det gælder bl.a. skattelettelserne, hvor vi får en massiv effekt nu, ved at man kan gå ud og handle i detailhandelen, så vi kan få skabt nogle arbejdspladser og nogle praktikpladser, samtidig med at vi har øget de offentlige udgifter massivt i 2010.
Alex Vanopslagh (LA), 2025-04-08:
Det mener jeg man gør, når man siger, at det er helt forfærdeligt, at skattelettelsen er endnu større i Nordsjælland, end den er i Vestjylland, som om det skulle være et argument i sig selv imod at styrke dansk konkurrenceevne, at skattelettelser, der skaber glæde og gavn i Vestjylland ikke skal indføres, fordi de skaber endnu mere glæde og gavn i Nordsjælland.
Mads Olsen (SF), 2025-04-22:
Men jeg mener egentlig, at jeg har svaret hr. Kim Edberg Andersen på, altså at hvis der foreligger en vurdering, der hedder, at der ingen problemer, ingen juridiske forhindringer er ved Den Europæiske Menneskerettighedsdomstol, så mener SF sådan set godt, at man kan forbyde bederum.
Steen Gade (SF), 2008-12-18:
Jeg tager kun ordet, fordi jeg jo har hørt debatten, og jeg er jo også formand for Folketingets Miljøudvalg, og jeg synes faktisk, at vi skal have miljøministeren på talerstolen, for det er lidt besværligt, synes jeg, at forstå, hvordan det her egentlig er.
Finn Sørensen (EL), 2014-02-07:
Det er ikke stort, men det er positivt, så lad mig starte med at fremhæve, at jeg hørte hr. Eyvind Vesselbo udtrykke sympati for et forslag til vedtagelse fra Dansk Folkeparti og De Konservative, hvori der står, at Folketinget opfordrer regeringen til at intensivere arbejdet med at forebygge og bekæmpe årsagerne til fattigdom.
Søren Krarup (DF), 2006-05-31:
åh så inderlig uskyldigt ud, når man kun taler om folkestyre og retssamfund osv., men det er og bliver begyndelsen til det opbrud af vores nuværende grundlov, der fungerer så fortræffeligt, som hr. Svend Auken og hele venstrefløjen ønsker.
Martin Henriksen (DF), 2016-01-13:
I den forbindelse skal jeg for god ordens skyld sige, at vi i Dansk Folkeparti er ærgerlige over, at især De Konservative og Socialdemokraterne har arbejdet på at fastholde den negative forskelsbehandling af danske statsborgere og jo dermed har fastholdt den positive særbehandling, som flygtninge modtager i dag.
Troels Lund Poulsen (V), 2018-02-06:
Der kunne man jo godt måske savne lidt mere passion fra ministeren, lidt mere lidenskab, med hensyn til hvad ministeren så mener om arbejdet, og det kvalificerer jeg nu ved at sige, at jeg synes, at det er flot arbejde, der er lavet, og så må vi jo så se på, i hvilket omfang vi vil gøre brug af de forslag, når vi ser den samlede evaluering.
Rune Lund (EL), 2018-03-15:
Vi vil gerne være med til at styrke skattekontrollen, men i samme ombæring at lave en forringelse af kørselsordninger for ældre mennesker til genoptræning synes vi simpelt hen er uacceptabelt, specielt fordi vi jo ved, at når vi ansætter skattemedarbejdere på det her område, er der faktisk ikke brug for finansiering, for de her skattemedarbejdere tjener ikke bare deres egen løn ind, de tjener meget mere end deres egen løn ind.
Tove Videbæk (KRF), 2002-02-01:
Regelsættet i dødepakken pålagde efterlevende ægtefæller ekstrabyrder, som bl.a. ophør af pensionsbetaling, det dobbelte pensionsfradrag blev ophævet, efterlevelsespengene blev afskaffet, så ud over de efterlevendes sorg over en afdød skal de nu også bebyrdes med yderligere økonomiske byrder og bureaukrati og ydmygelser, et helt igennem uanstændigt regelsæt. Der er i finansloven reserveret 70 mio. kr. til afbødning af resultaterne af dødepakken, men er hr. Kristian Jensen ikke klar over, at hvis regelsættet fra dødepakken skal føres tilbage til det, der tidligere var gældende, så vil det koste ca. 400 mio. kr.?
Karen Hækkerup (S), 2008-02-28:
Jeg vidste jo godt, at der i de borgerlige rækker er et opgør med linjen i retspolitikken, men jeg havde nu ikke forventet at finde hr. Tom Behnke blandt dem, det vil kræve, at der skal blødes op med hensyn til, hvad man skal gøre for at få fat i dem, som begår kriminelle gerninger.